**Tájékoztató**

**a 2013/14. tanév hittanoktatási létszámjelentéséről**

**1. Az önkormányzati óvodákban, valamint állami és magánintézményekben folyó fakultatív, valamint az egyházi intézményekben folyó kötelező hittanoktatás adatlapjai**

A 2012. esztendőhöz hasonlóan idén sem készül el a hittancsoportok létszámjelentő adatlapja nyomtatott formában. Az egyházközségek a [www.reformatus.hu](http://www.reformatus.hu) internetes oldalról tölthetik le Word és PDF formátumban az adatlapot. Tisztelettel kérjük, hogy **a létszámok és csoportok egyházmegyei összesítését – a Word és PDF formátumban letölthető adatlapokon – 2013. szeptember 30-ig (vagy az egyházmegyék ill. az egyházkerületek által meghatározott korábbi időpontig) szíveskedjenek eljuttatni az illetékes esperesi hivatal címére.**

Az állami általános iskolák 2-4. és 6-8., a nem állami általános iskolák 1-8. évfolyamos csoportjai mellett minden középiskolai, óvodai, valamint gyülekezeti hittancsoportról az adatlapot ki kell tölteni. Az egyházi köznevelési intézmények hittancsoportjait is tehát egységesen az egyházmegyei adatok között kell szerepeltetni. A református köznevelési intézmények hittancsoportjait az iskola hosszúpecsétjével, körbélyegzőjével és az igazgató (óvodavezető) aláírásával hitelesített adatlapokon lehet bejelenteni az esperesi hivatalok számára.

**2. Az állami általános iskolák 1. és 5. évfolyamán az erkölcstan helyett szervezett, kötelezően választható hit- és erkölcstanoktatás**

Az előzetes adatokat 2013. augusztus 5-i határidővel 801 egyházközség eljuttatta számunkra. a hittanoktatás ezen formája esetében az október 1-jei állapot rögzítése és jelentése lesz számunkra ügydöntő. Ezen létszámjelentéshez az adatlapokat **szeptember 20-án helyezzük el** a [www.reformatus.hu](http://www.reformatus.hu) honlapon, melyek **postára adási határideje október 4.** lesz.

Budapest, 2013. szeptember 1.

**Zsinati Oktatásügyi Iroda**